CELEX: 52018DP0028
Language: bg
Date: 2017-02-07 00:00:00
Title: Решение на Европейския парламент да не се представят възражения срещу делегиран регламент на Комисията от 20 декември 2017 г. за изменение на Делегиран регламент (ЕС) 2017/2358 и Делегиран регламент (ЕС) 2017/2359 по отношение на датите им на прилагане (C(2017)08681 — 2017/3032(DEA))

21.12.2018   
            
            
               BG
            
            
               Официален вестник на Европейския съюз
            
            
               C 463/82
            
         
      P8_TA(2018)0028
      Непредставяне на възражения срещу делегиран акт:дати на прилагане на два делегирани регламента
      Решение на Европейския парламент да не се представят възражения срещу делегиран регламент на Комисията от 20 декември 2017 г. за изменение на Делегиран регламент (ЕС) 2017/2358 и Делегиран регламент (ЕС) 2017/2359 по отношение на датите им на прилагане (C(2017)08681 — 2017/3032(DEA))
      (2018/C 463/19)
      
         Европейският парламент,
      
                  —
               
               
                  като взе предвид Делегиран регламент на Комисията (C(2017)08681) („делегиран регламент за изменение“),
               
            
                  —
               
               
                  като взе предвид писмото от 24 януари 2018 г. на комисията по икономически и парични въпроси до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Директива (ЕС) 2016/97 на Европейския парламент и на Съвета от 20 януари 2016 г. относно разпространението на застрахователни продукти (1), и по-специално член 25, параграф 2, член 28, параграф 4, член 29, параграфи 4 и 5, член 30, параграф 6 и член 39, параграф 5 от нея,
               
            
                  —
               
               
                  като взе предвид препоръката за решение на комисията по икономически и парични въпроси,
               
            
                  —
               
               
                  като взе предвид член 105, параграф 6 от своя Правилник за дейността,
               
            
                  —
               
               
                  като взе предвид обстоятелството, че не са представени възражения в срока, предвиден в член 105, параграф 6, трето и четвърто тире от своя Правилник за дейността, който срок изтече на 6 февруари 2018 г.
               
            
                  А.
               
               
                  като има предвид, че делегираният регламент за изменение следва да се прилага преди 23 февруари 2018 г., датата на влизане в сила на Делегиран регламент (ЕС) 2017/2358 на Комисията и на Делегиран регламент (ЕС) 2017/2359 на Комисията („двата делегирани регламента“), както и че пълноценното използване на тримесечния срок за контрол, с който разполага Парламентът, би могло да доведе до влизането в сила на двата делегирани регламента преди изменената дата на прилагане на Директива (ЕС) 2016/97 („Директива относно разпространението на застрахователни продукти“), която е 1 октомври 2018 г., както предлага Комисията в своето Предложение за директива на Европейския парламент и на Съвета за изменение на Директива (ЕС) 2016/97 по отношение на датата на прилагане на мерките по транспониране от страна на държавите членки (COM(2017)0792);
               
            
                  Б.
               
               
                  като има предвид, че бързото публикуване на делегирания регламент за изменение в Официален вестник, ще даде възможност за привеждането в съответствие на датите на прилагане на двата делегирани регламента с изменената датата на прилагане на Директивата относно разпространението на застрахователни продукти;
               
            
                  В.
               
               
                  като има предвид, че това съответства с решенията на Парламента от 25 октомври 2017 г. (2) да не се повдигат възражения по отношение на двата делегирани регламента, в които решения той отправя искане към Комисията да направи оценка дали датата на прилагане на Директивата относно разпространението на застрахователни продукти би могла да се удължи на 1 октомври 2018 г.;
               
            
               
                  1.
               
               
                  заявява, че не представя възражения срещу делегирания регламент за изменение;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 26, 2.2.2016 г., стр. 19.
      
         (2)  Приети текстове, P8_TA(2017)0404 и P8_TA(2017)0405.